Ադամ Բոգդան

Ադամ Բոգդան (հունգ.՝ Ádám Bogdán, սեպտեմբերի 27, 1987(1987-09-27), Բուդապեշտ, Հունգարիա), հունգարացի պրոֆեսիոնալ ֆուտբոլիստ։ Ներկայումս ազատ գործակալ է։ Խաղում է դարպասապահի դիրքում։
Բոգդանը իր կարիերան սկսել է Վաշաշում։ 2007 թվականին տեղափոխվել է Բոլտոն Ուոնդերերս, որի կազմում անցկացրել է 120 հանդիպում բոլոր մրցաշարերում։ 2015 թվականին Բոգդանը միացավ Լիվերպուլին։
Բոգդանը իր առաջին խաղը Հունգարիայի ազգային հավաքականում նշեց 2011 թվականին։


== Ակումբային կարիերա ==


=== Վաղ կարիերա ===
Պրոֆեսիոնալ ֆուտբոլիստի կարիերան Բոգդանը սկսեց Վաշաշում։ 2006 թվականին վարձավճարով տեղափոխվեց Վեչեշ, որի կազմում անցկացրեց 9 հանդիպում։


=== Բոլտոն Ուոնդերերս ===
2007 թվականի օգոստոսի 1-ին Բոգդանը 2 տարվա պայմանագիր կնքեց Բոլտոն Ուոնդերերսի հետ։ 2009 թվականին նա երկարաձգեց իր պայմանագիրը մինչև 2011 թվականի հունիս։
2009 թվականի սեպտեմբերին Բոգդանը 1 ամսվա վարձավճարով Անգլիայի չորրորդ դիվիզիոնում հանդես եկող Կրու Ալեքսանդրա։ Սեպտեմբերի 29-ին՝ իր առաջին՝ Բերիի դեմ խաղում հունգարացին սխալ թույլ տվեց, ինչի պատճառով Կրու Ալեքսանդրան գոլ բաց թողեց և պարտվեց 3-2 հաշվով։
Իր առաջին հանդիպումը Բոլտոնի կազմում Բոգդանը անցկացրեց 2010 թվականի օգոստոսի 24-ին՝ Լիգայի գավաթի Սաութհեմպտոնի դեմ խաղում։ Իր դեբյուտը Պրեմիեր Լիգայում նշեց օգոստոսի 29-ին՝ Բիրմինգհեմ Սիթիի դեմ խաղում։
2011 թվականի մարտի 31-ին Բոգդանը երկարաձգեց իր պայմանագիրը Բոլտոնի հետ մինչև 2014 թվականը։ 2011-12 մրցաշրջանում Բոգդանը սկսեց ավելի շատ խաղաժամանակ ստանալ, քանի որ թիմի հիմնական դարպասապահ Յուսի Յասկելյայնենը վնասվածք ուներ, սակայն այդ մրցաշրջանում իր առաջին խաղում՝ հոկտեմբերի 2-ին Բոգդանը 5 գոլ բաց թողեց Չելսիից և հաջորդ խաղից վերադարձավ պահեստայինների նստարանին։ 3 ամիս անց՝ 2012 թվականի հունվարի 4-ին Յասկելյայնենը նորից վնասվածք ստացավ և Բոգդանը անցկացրեց Էվերտոնի դեմ հանդիպումը, որի ժամանակ գոլ բաց թողեց Էվերտոնի դարպասապահ Թիմ Հովարդից 93 մետր հեռավորությունից։ Հունվարի 14-ին՝ Մանչեսթեր Յունայթեդի դեմ խաղում Բոգդանը հետ մղեց Ուեյն Ռունիի իրացրած 11-մետրանոց հարվածը, սակայն Բոլտոնը պարտվեց 3-0 հաշվով։ Թեև Յասկելյայնենը ապաքինվեց վնասվածքից, Բոգդանը շարունակեց մնալ թիմի հիմնական դարպասը՝ իր ցուցադրած լավ խաղի շնորհիվ։
2012 թվականի մարտի 11-ին՝ ՔՊՌ-ի դեմ խաղից հետո Բոգդանը ընդգրկվեց շաբաթվա խորհրդանշական հավաքականում։ Նա նորից ընդգրկվեց շաբաթվա խորհրդանշական հավաքականում 2012 թվականի ապրիլի 1-ին՝ Վուլվերհեմպտոնի դեմ խաղից հետո։ 2012 թվականի մայիսի 14-ին Բոգդանը Բոլտոնի երկրպագուների կողմից ճանաչվեց ակումբի տարվա լավագույն ֆուտբոլիստ։ Այս մրցաշրջանում Բոլտոնը դուրս մնաց Պրեմիեր Լիգայից։

2012 թվականի նոյեմբերի 29-ին Բոգդանը երկարաձգեց իր պայմանագիրը Բոլտոնի հետ մինչև 2015 թվականի ամառ։ 2014-15 մրցաշրջանում հունգարացին դուրս մնաց թիմի հիմնական կազմից՝ անցկացնելով ընդամենը 10 հանդիպում։


=== Լիվերպուլ ===
2015 թվականի հունիսի 12-ին հայտնի դարձավ, որ Բոգդանը կմիանա Լիվերպուլին հուլիսի 1-ին՝ ազատ գործակալի կարգավիճակով։ Իր դեբյուտը նշեց սեպտեմբերի 23-ին՝ Լիգայի գավաթի Կարլայլ Յունայթեդի դեմ խաղում։ Այս խաղը ավարտվեց ոչ ոքի և հետխաղյա 11-մետրանոցների հարվածաշարում Բոգդանը երեք 11-մետրանոց հարված հետ մղեց՝ օգնելով իր թիմին հաղթել 3-2 հաշվով։ Դեկտեմբերի 20-ին հունգարացին իր դեբյուտը նշեց Պրեմիեր Լիգայում Լիվերպուլի կազմում՝ Ուոտֆորդի դեմ խաղում։ Այս խաղում անկյունային հարվածից հետո նա չկարողացավ ֆիքսել գնդակը և Նաթան Ակեն բացեց խաղի հաշիվը, իսկ Լիվերպուլը պարտվեց 3-0 հաշվով։  2016 թվականի հունվարի 8-ին՝ Անգլիայի գավաթի Էքսետեր Սիթիի դեմ խաղում Բոգդանը գոլ բաց թողեց անկյունայինից ուղիղ հարվածից հետո։
2016 թվականի հուլիսի 20-ին Բոգդանը 1 տարվա վարձավճարով տեղափոխվեց Ուիգան Ատլետիկ։ Ուիգանի կազմում նա անցկացրեց 17 հանդիպում՝ 5 խաղում իր դարպասը պահելով անառիկ։ 2018-19 մրցաշրջանը Բոգդանը վարձավճարով անցկացրեց շոտլանդական Հիբերնիանում։ Լիվերպուլի կազմում 6 հանդիպում անցկացնելուց հետո նա 2019 թվականի ամռանը հեռացավ թիմից։


== Միջազգային կարիերա ==
2008 թվականի հոկտեմբերին Բոգդանը առաջին անգամ հրավիրվեց Հունգարիայի ազգային հավաքական։ Իր դեբյուտը հավաքականի կազմում նշեց 2011 թվականի հունիսի 3-ին՝ Լյուքսեմբուրգի դեմ խաղում։ 2012 թվականին նա ճանաչվեց տարվա լավագույն հունգարացի ֆուտբոլիստ։ 2013 թվականի հոկտեմբերի 11-ին Բոգդանը բաց թողեց 8 գնդակ բաց թողեց Նիդերլանդների դեմ խաղում, իսկ Հունգարիան տարավ ամենախոշոր հաշվով պարտությունը իր պատմության մեջ։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 19-ի դրությամբ


=== Միջազգային վիճակագրություն ===
2019 թվականի հոկտեմբերի 19-ի դրությամբ


== Նվաճումներ ==


=== Անհատական ===
Բոլտոնի տարվա լավագույն ֆուտբոլիստ․ 2012
Հունգարիայի տարվա լավագույն ֆուտբոլիստ․ 2012


== Ծանոթագրություններ ==


== Արտաքին հղումներ ==
Բոգդանի պաշտոնական Ինստագրամի էջը
Բոգդանը transfermarkt-ում
Բոգդանը WhoScored.com կայքում
Բոգդանը Լիվերպուլի պաշտոնական կայքում Archived 2015-12-17 at the Wayback Machine.
Բոգդանը Պրեմիեր Լիգայի պաշտոնական կայքում